CELEX: 32013R0329
Language: da
Date: 2013-04-10 00:00:00
Title: Kommissionens gennemførelsesforordning (EU) nr. 329/2013 af 10. april 2013 om fravigelse af forordning (EF) nr. 967/2006 for så vidt angår fristerne for meddelelse af overførsel af sukker fra produktionsåret 2012/13

11.4.2013   
            
            
               DA
            
            
               Den Europæiske Unions Tidende
            
            
               L 102/12
            
         KOMMISSIONENS GENNEMFØRELSESFORORDNING (EU) Nr. 329/2013
   af 10. april 2013
   om fravigelse af forordning (EF) nr. 967/2006 for så vidt angår fristerne for meddelelse af overførsel af sukker fra produktionsåret 2012/13
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 85 sammenholdt med artikel 4, og
   ud fra følgende betragtninger:
   
               (1)
            
            
               I artikel 17 i Kommissionens forordning (EF) nr. 967/2006 af 29. juni 2006 om gennemførelsesbestemmelser til Rådets forordning (EF) nr. 318/2006 for så vidt angår produktion ud over kvoterne inden for sukkersektoren (2) fastsættes fristerne for, hvornår medlemsstaterne skal give Kommissionen meddelelse om de mængder sukker, der skal overføres til det efterfølgende produktionsår.
            
         
               (2)
            
            
               I henhold til artikel 1 i Kommissionens gennemførelsesforordning (EU) nr. 319/2013 (3) er de frister for medlemsstaternes fastsættelse af, hvornår virksomhederne skal meddele medlemsstaterne deres beslutning om overførsel af overskydende sukkerproduktion, uanset artikel 63, stk. 2, litra a), i forordning (EF) nr. 1234/2007, blevet udskudt for produktionsåret 2012/13.
            
         
               (3)
            
            
               Følgelig bør fristerne i artikel 17 i forordning (EF) nr. 967/2006 for, hvornår medlemsstaterne skal underrette Kommissionen om, hvilke mængder der skal overføres, udskydes i overensstemmelse hermed.
            
         
               (4)
            
            
               Fristerne i artikel 17, litra a) og b), i forordning (EF) nr. 967/2006 bør derfor fraviges for produktionsåret 2012/13.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Uanset artikel 17, litra a) og b), i forordning (EF) nr. 967/2006 giver medlemsstaterne senest den 1. september 2013 Kommissionen meddelelse om de mængder roesukker og rørsukker fra produktionsåret 2012/13, der skal overføres til det efterfølgende produktionsår.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Den udløber den 30. september 2013.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. april 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EUT L 176 af 30.6.2006, s. 22.
   
      (3)  EUT L 99 af 9.4.2013, s. 13.